section_heading: O mladima i o memorijalnom turniru
paragraph_text: Kroz dugih pola stoljeća rukometnim igralištima prošlo je mnogo generacija koprivničanaca i okolnih mjesta, nekoliko tisuća mladih kojima je ovaj sport i klub predstavljao svojevrsni odgoj i zdravo usmjerenje na temeljima amaterizma i ljudskih vrijednosti usmjerenim kroz športsko nadmetanje. Tako ovo opredjeljenje članovi i igrači Kluba najbolje su pokazali u najtežim trenucima stvaranja samostalne Hrvatske, naš vrsni rukometaš Goran Vrbošić – Vrba dao svoj život za ostvarenje ideala mnogih generacija. U spomen i čast na G. Vrbošića, Klub svake godine organizira Memorijalni turnir. Klub također svake godine organizira Memorijalni turnir “Braća Đelekovčan” za mlađe uzraste u spomen na istaknute rukometaše našeg kluba koji su prerano i tragično preminuli.